《送张无梦归天台》
宋代·查道

天台峻极横海滨，金庭紫洞多真人。
先生舍道心照邻，上有羲轩为逸民。
玉韫深山珠在水，圆折如虹难自晦。
万乘知名欲见之，来谒西清频召对。
亭亭孤云本无心，琅琅仙骨时所钦。
牢让赐金兼好爵，俄辞尧阙复丘林。
事载缇紬诚可贵，迹寄烟霞愈无累。
还同麟凤遇皇明，暂出岩扃作祥瑞。

作者简介：查道（955—1018）宋代大臣，著名孝子。字湛然，歙州休宁（今属安徽）人，查元方子。幼沉静不群，罕言笑，喜亲笔砚，以词学称。端拱初（988）举进士高第。起家馆陶尉。寇准荐其才，授著作佐郎。大中符祥元年（1008）直史馆。迁刑部员外郎，预修册府元龟。三年，进秩兵部，为龙阁待制。道秉性纯厚，有犯不校，所至务宽恕，以是颇少治绩。道著有文集二十卷，《宋史本传》传于世。